كلمات اغنية بورتريه عازف عمار حسني متشغليش مزيكا حزينة انا هبكي لوحدي مش محتاج بشر على قد ما انا محتاج حاجة تموتني متبصليش النظرة دي متخافش مش هموت، كل شئ قسمة ونصيب وانا قسمتي مبقاش مبسوط وان كان على الود اتنسى انا وردي اتداس بوساخة الف مية مليون سلامة مش هعوز من وشك تاني حاجة.
خليكي فاكرة انتي اللي بعتي كلامك كدب
بكرا تندهيلي كتير ومسمعكيش من دوشة الاستيدج
جواباتي اللي اتقطعت مش مهم انسيها
سبحان اللي يخلي الحاجة في بقك وبيقسمها لحد غيرك
انا مطمعتش في كنوز قارون رضيت بيومية قبلت الغلب بكل غلب ليه مرضيش الغلب بيا.
طموحي معدانيش لكن كوابيسي محلتنيش مشاكلي محلهاش تطنيش
ولا غيرها دخان حشيش الفترة دي هلكتني وعلمتني الوحدة
عموما افتكريها الدنيا خالصة انا ليا عندك واحدة.
مابيدومليش بشر مشهور لكن وحيد تعبت وقت ما دغدغوا قلبي لفتافيت
كوابيسي بشوفها الصبح فمسهرش ليه انا اسف اني مش جميل فارمي البورتريه
اميه يا دنيا ملعنت في غرقانتك جلي بدل ما اذي البشر اذتني وافتريت على نفسي.
حبتلك كل خير حبتلي الاذى ليه؟
انا اكتئابي طول جدا الحال مبقاش يسر، مهما اقدف بلقى الموج محدف مش سايبني ارتاح في بر
علمني ازاي مزعلش علشان بزعل كتير وقولي ازاي احكيلهم زعلي وكل تعبي بيبقى حروف مفيش
- انا من كتير بشيل مع ان الحمل تقيل ازاي متصدعنيش تلات سنين بحكيلك اني مش بخير.
- الناس فترات بتأذي سيبني وامشي انا مش شايل من حد وربك بس انا مش مسامح نفسي.
- دخان الجوب طار بصحابي وسابلي هوا رموا اطباق العيش والملح وحطو مكانها طباق الفركة دهب.
يلي انت غايب طمني عشان طال غيابك
كل واحد خد نصيبه زيادة طمعوا ليه في منابك.
مخترتش كده وبكرهني وحياة ربنا عشت سنين بلوم الناس وكل حد اذاني كان انا.
كان كلو عايز مني شهرة محبتهاش كنت بكتب علشان اهدى دلوقتي انا مبهداش.
انا مش طبيعي لو مش عاجبك ممكن تمشي عندي نوبات اكتئاب بتفضل بالشهور ومش بتسيبني.
عندي خط تحت عيني من قلة نعساني بتهته في الكلام كتير وبرجع اسكت تاني
مبشوفش حاجة حلوة بس ساعات بشوفك بارد جدا قلبي متلج بس بعرف احس بخوفك
عيل صغير بتراضى بكلام وحضن ورغم اني بسيط بشدة شافوني حد غريب وصعب.
بحب اللي بيسمعني حتى لو سكت هاتلي حد بس حبني ومغيروش الوقت، واديني صبر ايوب يارب انا خايف اكبر لو الدنيا بالشكل ده فحلوة كده مش عاوز اكبر.
انا ممكن انسى الناس لكن مش هنسى تعبي ومش هنسى اني كنت بتكتك على الرصيف وكلو كان متغطي، 12 شخص 12 شهر 12 مشهد جوزائي متخلف اخر عازف فاضل في الكوكب.
انا صاحبك مزيكتي وقت ماتقسى الدنيا جمبك وقت زعلك هتلاقيني
في هاند فري بحكيك واصالحك انا مش مثالي بس طيب انا همسعك
هفضل اقولك ان الدنيا وحشة مش هكدب عليك واخدعك.
سامحني انا مقصدتش لو زعلتك مرة هتصدقني لو قولتلك انك صاحبي الوحيد ياسطى.
على فكرة انا زيك زعلوني وقولت عادي 30 اغنية حكيتلك فيهم عن بلاوي حياتي.
بس انا تعبان المرادي الموضوع مختلف مش من طبعي اشتكي بس وربك الايام عليا افترت.
مش كله ضرب انا عشت حرب وحقي اني اتعب
انا في مشاكل جايز متهمكش متدخلش احسنلك
انا يمكن اكون لوحدي بس عندي اوتاري عازف بقي ادمان للناس
اظن انا نجحت المرادي مايهزنيش جابوا سيرتي وقولت سهلة
اوعوا تنسوا مين اللي عملكو يا مدعين يا كلاب الشهرة.